**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

* **2023 ԹՎԱԿԱՆԻ N – Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱԳԱԾՈՏՆԻ ՄԱՐԶԻ ԱՊԱՐԱՆ ՀԱՄԱՅՆՔԻ ԵՂԻՊԱՏՐՈՒՇ ԲՆԱԿԱՎԱՅՐԻ «ՄԱՅԼԵՌ» ՀԱՆԳՍՏԱՎԱՅՐԻ ԱՍՖԱԼՏԱՊԱՏ ԱՎՏՈՃԱՆԱՊԱՐՀԻ ԿԱՌՈՒՑՄԱՆ ԾՐԱԳԻՐԸ** **ՀԱՍՏԱՏԵԼՈՒ ՄԱՍԻՆ**

Ղեկավարվելով Հայաստանի Հանրապետության Սահմանադրության 146-րդ հոդվածի 4-րդ մասով և «Զբոսաշրջության և զբոսաշրջային գործունեության մասին» օրենքի 4-րդ հոդվածի 1-ին մասի 2-րդ կետով, ինչպես նաև հիմք ընդունելով Հայաստանի Հանրապետության կառավարության 2021 թվականի հուլիսի 29-ի N 1246-Ա որոշման 6-րդ կետը՝ Հայաստանի Հանրապետության Արագածոտնի մարզում «Մայլեռ» լեռնային հանգստավայրի կառուցման ներդրումային ծրագրով նախատեսված` պետության կողմից անհրաժեշտ ենթակառուցվածքը կառուցելու նպատակով Հայաստանի Հանրապետության կառավարությունը **ո ր ո շ ու մ է**.

1. Հաստատել՝
2. Հայաստանի Հանրապետության Արագածոտնի մարզի Ապարան համայնքի Եղիպատրուշ բնակավայրի «Մայլեռ» հանգստավայրի ասֆալտապատ ավտոճանապարհի կառուցման ծրագիրը (այուհետ՝ Ծրագիր)՝ համաձայն N 1 հավելվածի․
3. Հայաստանի Հանրապետության Արագածոտնի մարզի Ապարան համայնքի Եղիպատրուշ բնակավայրի «Մայլեռ» հանգստավայրի ասֆալտապատ ավտոճանապարհի ծրագիծը՝ համաձայն N 2 հավելվածի։
4. Սահմանել, որ՝
5. սույն որոշման 1-ին կետում նշված ավտոճանապարհի կառուցման համար նախատեսված հատկացումները ֆինանսավորվում են Հայաստանի Հանրապետության 2023-2024 թվականների պետական բյուջեներով պետական նշանակության ավտոճանապարհների հիմնանորոգման նպատակով հատկացվող միջոցների հաշվին՝ առանց տարեկան չափաքանակի ավելացման,
6. սույն որոշման 1-ին կետում նշված ավտոճանապարհը լինելու է 3 կիլոմետր երկարությամբ և 8 մետր լայնությամբ։
7. Տարածքային կառավարման և ենթակառուցվածքների նախարարին՝ Հայաստանի Հանրապետության օրենսդրությամբ սահմանված կարգով ապահովել սույն որոշման 1-ին կետով հաստատված Ծրագրով նախատեսված ավտոճանապարհի կառուցման աշխատանքների իրականացումը:
8. Սահմանել, որ սույն որոշման 1-ին կետում նշված ավտոճանապարհի կառուցման աշխատանքների համար ՀՀ պետական բյուջեից նախատեսված հատկացումները կատարվելու են երկու փուլով.

1) առաջին փուլ՝ ավտոճանապարհի կառուցման նախագծանախահաշվային փաստաթղթերի և դրանց փորձաքննության ծառայությունների ձեռքբերման համար,

2) երկրորդ փուլ՝ շինարարական աշխատանքների իրականացման, տեխնիկական և հեղինակային հսկողության ծառայությունների ձեռքբերման համար։

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ

Ն. ՓԱՇԻՆՅԱՆ

**Հավելված N 1**

**ՀՀ կառավարության 2023 թվականի**

**-ի N -Ա որոշման**

**ԾՐԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱԳԱԾՈՏՆԻ ՄԱՐԶԻ ԱՊԱՐԱՆ ՀԱՄԱՅՆՔԻ ԵՂԻՊԱՏՐՈՒՇ ԲՆԱԿԱՎԱՅՐԻ «ՄԱՅԼԵՌ» ՀԱՆԳՍՏԱՎԱՅՐԻ ԱՍՖԱԼՏԱՊԱՏ ԱՎՏՈՃԱՆԱՊԱՐՀԻ ԿԱՌՈՒՑՄԱՆ**

|  |  |  |  |  |  |
| --- | --- | --- | --- | --- | --- |
| **Միջոցառման անվանումը** | **Միջոցառման նկարագիրը** | **Կատարող**  | **Ֆինանսական գնահատական** | **Ֆինանսավորման աղբյուր** | **Կատարման ժամկետ** |
| Հայաստանի Հանրապետության Արագածոտնի մարզի Ապարան համայնքի Եղիպատրուշ բնակավայրի «Մայլեռ» հանգստավայրի ասֆալտապատ ավտոճանապարհի կառուցում | Սույն որոշման 1-ին կետի 2-րդ ենթակետով հաստատված Ծրագծին համապատասխան ավտոճանապարհի կառուցում:Մասնավորապես՝1. Ավտոճանապարհի կառուցման նախագծանախա-հաշվային փաստաթղթերի և դրանց փորձաքննության ծառայությունների ձեռքբերում:2. Անհրաժեշտ հողատարածքի ձեռքբերման և ՀՀ անվամբ պետական գրանցման գործընթացի իրականացում:3․ Ձեռբերված հողամասերի նպատակային նշանակության փոփոխություն 4. Շինարարական աշխատանքների, տեխնիկական, հեղինակային հսկողության ծառայությունների ձեռքբերում, շինարարական աշխատանքների իրականացում։ | 1. Հայաստանի Հանրապետության տարածքային կառավարման և ենթակառուցվածքների նախարարություն | 13 մլն ՀՀ դրամ87 մլն ՀՀ դրամ\*\*--------------800 մլն ՀՀ դրամ\*\* | ՀՀ 2023թ․ պետական բյուջեՀՀ 2023թ․ պետական բյուջե-----------ՀՀ 2023-2024 թվականների պետական բյուջե  | 2023 թվական 2023 թվական 2023 թվական 2023-2024\* թվականներ |

\*Շինարարական աշխատանքների մեկնարկը կախված ազդակիր հողերի իրացման ժամկետներից, իսկ շինարարական աշխատանքների ժամկետը կախված է նախագծանախահաշվային փաստաթղթերի հիման վրա շինարարական աշխատանքների համար սահմանվող օրացուցային գրաֆիկից։

\*\* Սույն հավելվածում նշված նոր ճանապարհի կառուցման, ինչպես նաև ազդակիր հողերի իրացման համար ներկայացված ֆինանսական գնահատականը նախնական է, ուստի դրա հստակ արժեքը և համապատասխան գնահատականները, պայմանավորված են մի շարք գործոններով, այդ թվում՝ տեղանքով, անհրաժեշտ հողատարածքների ձեռքբերման ծավալներով և այլն, դրանք հնարավոր է հստակեցնել միայն տվյալ ճանապարհի կառուցման նախագծանախահաշվային փաստաթղթերի և հողերի փոխհատուցման արժեքների առկայության դեպքում։»։

**Հավելված N 2**

**ՀՀ կառավարության 2023 թվականի**

**\_\_\_\_\_\_\_-ի N \_\_\_\_\_\_ -Ա որոշման**

**ԾՐԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱԳԱԾՈՏՆԻ ՄԱՐԶԻ ԱՊԱՐԱՆ ՀԱՄԱՅՆՔԻ ԵՂԻՊԱՏՐՈՒՇ ԲՆԱԿԱՎԱՅՐԻ «ՄԱՅԼԵՌ» ՀԱՆԳՍՏԱՎԱՅՐԻ ԱՍՖԱԼՏԱՊԱՏ ԱՎՏՈՃԱՆԱՊԱՐՀԻ** 